stanford-oval/wikipedia huggingface dataset:
The Grants
מוזיקה ומילים

"The Grants" נכתב על ידי דל ריי לצד מייק הרמוסה. הוא תואר כשיר גוספל הבנוי סביב אקורדים קלילים לפסנתר וקולות רקע הרמוניים. מלודי פרי, פטי הווארד ושיקנה ג'ונס מספקות את קולות הרקע; כולן השתתפו ב-20 Feet from Stardom, סרט תיעודי משנת 2013 שהתמקד בחייהם של זמרי רקע. השיר מתחיל בניסיונותיהן לשיר את הפזמון, עם הוראה כלשהי בקרב אחת מהן: "עוד פעם, את מוכנה?".
ב-"The Grants", דל ריי משתמשת בדימויים דתיים כדי לפנות אל מאהב או בן משפחה שעלולים להיעלם מחייה בקרוב ואומרת שתמיד תזכור את הזיכרונות שלה מהם. דל ריי דיברה על כך בריאיון למגזין בילבורד והצהירה שחלק גדול מהאלבום שלה סובב סביב ענייני המשפחה שלה; "The Grants" נגזר משם משפחתה המקורי של דל ריי, ששמה האמיתי הוא אליזבת גרנט. הוא מתייחס לדודה שנפטר במהלך טיפוס להרי הרוקי בשורות "Like 'Rocky Mountain High' / The way John Denver sings". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-38 מיליון השמעות.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 31 |  |
|  ניו זילנד | המצעד הניו זילנדי הרשמי | 35 |  |
אדם בולדווין

| --- | --- |
אדם בולדווין, 2016
אדם בולדווין, 2016
 לידה:  27 בפברואר 1962 (בן 62) וויטקה, שיקגו, ארצות הברית
 סוגה מועדפת:  מדע בדיוני
 מדינה:  ארצות הברית 
 תקופת הפעילות:  מ-1980
 מקום לימודים:  תיכון ניו טרייר 
 פרסים והוקרה:  פרס SyFy לשחקן המשנה הטוב יותר בטלוויזיה (2006) 
 פרופיל ב-IMDb
 
אדם בולדווין (באנגלית: Adam Baldwin; נולד ב-27 בפברואר 1962) הוא שחקן אמריקאי, התפרסם בזכות תפקידיו בסרטים "מטאל ג'אקט", "סרניטי", "היום השלישי" ובסדרות "צ'אק" ו"תיקים באפלה".
קולנוע

ערך את הופעותיו הראשונות בקולנוע ב-1980 בתור תלמיד תיכון לצידו של מאט דילון, בקומדיה "שומר הראש הראשון שלי" ובדרמה "אנשים פשוטים".
בולדווין התפרסם לראשונה בסרט המלחמה "מטאל ג'אקט" כסמל אנימל מאדר, המאגיסט האכזרי של יחידת המארינס המוצבת בעיר הואה. הוא שיחק ב-1990 בסרט הפעולה "הטורף 2", בתור גארבר מיחידת מחלק הסמים המיוחדת של הסוכן פיטר קייס (גארי ביוסי).
לאחר תפקידי האקשן המפורסמים בהם התפרסם, שיחק בולדווין בעיקר בתפקידי משנה - בסרטים "היום השלישי" בתור מייג'ור מיטצ'ל קצין חיל האוויר האמריקאי המפקד על אזור 51; ב"וויט הארפ" בתור הפושע טום מק'לאורי; וב"מעשה בשמיכת טלאים" בתור אביה של פין (וינונה ריידר).
בשנת 2000 הופיע בולדווין בדרמת המלחמה התקופתית "הפטריוט", בתפקיד קפטן ג'יימס ווילקינס, קצין בצבא הקולוניאלי בתקופת מלחמת העצמאות האמריקאית. ב-2005 גילם את שכיר החרב ג'יין קוב בסרט "סרניטי", שהיווה המשך לסדרה "פיירפליי" בה כיכב מספר שנים לפני כן.
טלוויזיה

בולדווין שיחק בסדרה "תיקים באפלה" בתור נוול רוהאר סופר חייל ששירת בחיל הנחתים ביחד עם הסוכן ג'ון דוגט (רוברט פטריק). ב-2002 שיחק בעונה היחידה של הסדרה "פיירפליי" בתור ג'יין קוב נשק ספינת החלל "סרניטי".
ב-2004 גילם את הנבל מרקוס המילטון בעונה האחרונה של הסדרה "אנג'ל". כן שיחק בין 2006 ל-2008 בסדרה "שחר האתמול" בתפקיד הבלש צ'אד שלטון.
מ-2007 עד 2012 השתתף בולדווין בסדרת הפעולה "צ'אק" וגילם את סוכן ה-NSA ג'ון קייסי.
החל משנת 2014 משחק בולדווין בסדרה "הספינה האחרונה" בתפקיד קצין מבצעים של המשחתת האמריקאית "נייתן ג'יימס".
חיים אישיים

בולדווין נולד בכפר וויטקה שבשיקגו ובוגר התיכון המקומי "ניו טרייר". הוא נשוי ואב לשלושה ילדים.
פילמוגרפיה

שומר הראש שלי (1980)
אנשים פשוטים (1980)
מונית די.סי (1983)
פזיז (1984)
מטאל ג'אקט (1987)
המרד של האדלי (1987)
מלחמת השוקולד (1988)
לילה של פורענות (1989)
קרוב המשפחה הבא (1989)
הטורף 2 (1990)
רצח במקומות גבוהים (1991) - סרט טלוויזיה
להיכן שהיום יוביל אותך (1992)
על כנפי החלום (1992)
ואייט ארפ (1994)
מעשה בשמיכת טלאים (1995)
היום השלישי (1996)
סטארקווסט 2 (1997)
Gargantua ‏(1998) - סרט טלוויזיה של FOX
הפטריוט (2000)
חבטה כפולה (2001)
ליידי ג'יין: רוצחת (2003)
Control Factor‏ (2003) - סרט טלוויזיה
יצרני המפלצות (2003) - סרט טלוויזיה
עיינים רעות (2004)
סרניטי (2005)
הצמא (2006)
Sands of Oblivion ‏(2007)‏ - סרט טלוויזיה
גוספל היל (2008)
דרילביט טיילור (2008)
דג קטן, בריכה מוזרה (2009)
בראונקואט: גאולה (2010)
The Assignment‏ (2010)
תובנה (2011)
מלחמת העולמות: גולית (2012, דיבוב)
הנער (2019)
אנדרדוג אמריקאי‏ (2021)
פילמוגרפיה > טלוויזיה

תיקים באפלה
פיירפליי
אנג'ל
עבודה מבפנים (2005)
שחר האתמול (2007-2006)
צ'אק
מכדור הארץ לירח (1998)
הלם סטטי (2001-2000) - דיבוב
הספינה האחרונה (2014)
ברית דמים

קברו של רב"ט יובל הראל, בנם של מרים ויחזקאל
קברו של טוראי יובל הראל, בנם של חיה ויוסף
"ברית דמים", המוכר גם בשמות: "על דעת המקום" ו"יובלים והראלים", הוא שיר שנכתב על ידי עמנואל צבר, הולחן בידי יאיר רוזנבלום והושר במקור על ידי מירי אלוני.
הרקע לשיר

בעת מלחמת לבנון הראשונה, ביום השלישי ללחימה, 8 ביוני 1982, נהרג יובל הראל, בן מרים ויחזקאל, חייל בחיל השריון, מפגיעת טיל נגד טנקים במחנה הפליטים עין אל-חילווה שליד צידון. חבריו של יובל הראל, בן חיה ויוסף, שקראו את מודעות ההרוגים בקצין העיר, חשבו בטעות כי מדובר בחברם, וסיפרו לחיה ויוסף כי בנם נהרג. לאחר בירורים נוכחה המשפחה לדעת כי יובל עדיין בין החיים. ב-10 ביוני נהרג בקרב בלבנון גם יובל הראל, בנם של חיה ויוסף, חייל בגדוד 50 של הנח"ל המוצנח. כאשר הגיעו חיילים ממוקד קצין העיר לביתם של חיה ויוסף הראל והודיעו להורים על מות בנם, סירבו תחילה ההורים להאמין, והסבירו כי ישנו עוד יובל הראל, בן מרים ויחזקאל, שנהרג; אך לצערם, הידיעה על מות בנם הייתה נכונה.
סיבה נוספת לבלבול ולטרגדיה הייתה העובדה שהוריו של ספי באשר, חברו הטוב של יובל הראל מהנח"ל, סברו שאין זה ייתכן שמדובר בחברו, שכן אילו היה כך, בנם, או מישהו אחר, היה מתקשר אליהם להגיד. מה שהם לא ידעו, שגם בנם, חברו הקרוב ביותר של יובל, מת. הם קיבלו את ההודעה במהלך הלוויה של יובל. שני החיילים משכונת תלפיות שבירושלים, בעלי השם הזהה, ויוסף (ספי) באשר, נקברו בסמוך זה לזה, באותה השורה בבית הקברות הצבאי בהר הרצל.
מחבר השיר, עמנואל צבר, שירת בשנת 1984 כשליח הסוכנות היהודית בלונדון, ולבקשת שגריר ישראל בבריטניה יהודה אבנר חיבר את השיר כקטע לכבוד טקס יום הזיכרון לחללי מערכות ישראל בלונדון באותה שנה. הוא שמע מאיש הטלוויזיה דן סממה את סיפורם של החיילים, והחליט לכתוב שיר על כך. צבר העביר את השיר ליאיר רוזנבלום, ששהה גם הוא בלונדון באותה עת, ורוזנבלום הלחין את השיר לקראת הטקס.
הראשונה להקליט את השיר הייתה הזמרת מירי אלוני, וגרסתה לשיר התפרסמה ב־1985. השיר נכלל באלבומה "טיפה אהבה" משנת 1987.
כשנה לאחר מכן, נולד בן למשפחת הראל אחרת, שגם היא התגוררה בשכונה, וגם הוא נקרא יובל, על שם שני החיילים.
הרמזים

בשיר הרמזים רבים לסיפורים מקראיים:
השיר פותח במילים "על דעת המקום ועל דעת הקהל", הלקוחות מתפילת יום הכיפורים, מקטע תפילה הנאמר לפני תפילת כל נדרי. גם המילים הפותחות את הפזמון החוזר, "בישיבה של מעלה, ובישיבה של מטה" נלקחו מאותו הקטע.
הניב ”אַל-תִּשְׁלַח יָדְךָ אֶל-הַנַּעַר”, הלקוח מסיפור עקדת יצחק, שבו הועמד אברהם בניסיון ונדרש על ידי האל להקריב לו לקורבן את יצחק, "בנו יחידו אשר אהב", שבא לעולם באופן ניסי לאחר ששרה אמו הייתה עקרה במשך שנים רבות.
בבית השני ישנם משפטים שמקורם בספר איוב, המספר על צדיק שאלוהים מחליט לבחון את אמונתו בו, ומאפשר לשטן להמיט עליו אסונות בזה אחר זה. המשפט ”עוֹד זֶה מְדַבֵּר, וְזֶה בָּא”, המופיע בשיר, מתאר במקור את הבשורות שנפלו על איוב בזו אחר זו – ובשיר, את הבשורות שהתבשרו חיה ויוסף הראל: תחילה כי בנם נהרג, לאחר מכן הודיעו להם כי נפלה טעות, ושעות מעטות לאחר מכן נודע להם שוב כי בנם אכן נהרג. ”הַלַּיְלָה הַהוּא, יִקָּחֵהוּ-אֹפֶל” הוא משפט המביע משאלה ומתייחס ללילה בו נולד איוב - ”הַלַּיְלָה הַהוּא יִקָּחֵהוּ אֹפֶל אַל יִחַדְּ בִּימֵי שָׁנָה בְּמִסְפַּר יְרָחִים אַל יָבֹא."ספר איוב, פרק ג', פסוק ו'”
המשפט ”עַל בָּמוֹתֶיךָ חָלָל” לקוח מקינת דוד – שיר ההספד שנשא דוד לאחר שנודע לו על מות שאול ויהונתן, ובו הוא מתאר את גבורתם, את גדלותם ואת נפילתם.
”בְּדָמַיִךְ חֲיִי” הלקוח מספר יחזקאל.
"לבנון ושריון וקול שובר ארזים" - המקור מתהילים - כ"ט: ”קוֹל ה' שֹׁבֵר אֲרָזִים, וַיְשַׁבֵּר ה' אֶת-אַרְזֵי הַלְּבָנוֹן... וַיַּרְקִידֵם כְּמוֹ עֵגֶל לְבָנוֹן וְשִׂרְיֹון כְּמוֹ בֶן רְאֵמִים”. מרמז על מלחמת לבנון, בה נהרגו.
המילים "הייתה צעקה גדולה" מרמזות למכת בכורות במצרים (”וַתְּהִי צְעָקָה גְדֹלָה בְּמִצְרָיִם כִּי אֵין בַּיִת אֲשֶׁר אֵין שָׁם מֵת”, ספר שמות, פרק י"ב, פסוק ל') – המכה העשירית והקשה מכל שבה לקו המצרים, מאחר שפרעה סירב לשחרר את בני ישראל.
המילים "ברית עולם בבשרך" הן בעקבות דבר ה' לאברהם: ”וְהָיְתָה בְרִיתִי בִּבְשַׂרְכֶם, לִבְרִית עוֹלָם” (ספר בראשית, פרק י"ז, פסוק י"ג).
המילים "סופה וגם סער" אלו שמות גדודים מחטיבת השריון ברק 188 שיובל הראל לחם בה.
בנוסף כלולים בשיר הרמזים נוספים: לבלדה של גתה, "שר היער" (Erlkönig). הבית הראשון נפתח במילים "רכבנו סופה וגם סער" המזכירות את הפתיחה של הבלדה "מי זה הרוכב דרך לילה וסער?". בבלדה מסופר על אב ובנו הרוכבים בליל סוער ביער. הילד רואה את דמותו של שר היער- שד המאיים עליו. האב מנסה להרגיעו ולהסביר כי מדובר בחזיונות שווא, ומגביר את קצב רכיבתם ככל שהבלדה מתקדמת. עם זאת סופה של הבלדה הוא טראגי. שר היער נוגע בילד וגורם למותו. הבלדה מסתיימת במילים: "אֶל הֶחָצֵר הִגִּיעַ אָבֵל וְאוֹבֵד, בִּזְרוֹעוֹתָיו הָיָה הַיֶּלֶד מֵת." הרמז נוסף מצוי במילה "תלפיות" ("ועיר תלפיות שכולה", "תלפיות לך ארצי"), המופיעה הן כאחד משמותיה של העיר ירושלים, הן כהתייחסות לשכונה שבה התגוררו החיילים והן כאזכור לביטוי "בנוי לתלפיות".
הערות שוליים

↑  יובל הראל באתר "יזכור"
↑  יובל הראל באתר "יזכור"
↑  אביחי אברהם, יובל הראל ו"ברית הדמים", באתר News1 מחלקה ראשונה, 9 במאי 2011
↑  על פי דבריו של צבר בספר "תמיד עולה המנגינה: משירי יאיר רוזנבלום", הוצאת ידיעות ספרים, 2013, עמ' 96
↑  על דעת המקום, באתר "פזמונט"
↑  (בתרגום אמיר אור)
↑  ראיון במייל עם המשורר, 17.12.2016
R&G (Rhythm & Gangsta)

R&G (Rhythm & Gangsta): The Masterpiece הוא אלבום האולפן השביעי של הראפר האמריקאי, סנופ דוג. האלבום, שהניב את הסינגלים המצליחים Drop It Like It's Hot ו-Signs (עם צ'ארלי וילסון וג'סטין טימברלייק), מכר בשבוע הראשון לצאתו מעל ל-225,000 עותקים כשהגיע למקום השישי במצעד הבילבורד 200, והגיע במהרה למעמד אלבום פלטינה בארצות הברית, עם סכום מכירות של מעל 1,724,000 עותקים. האלבום הגיע למעמד פלטינה גם בבריטניה, קנדה וניו זילנד, ולמעמד זהב בצרפת, אוסטרליה, גרמניה, דנמרק, שווייץ ואיטליה.
רשימת השמעה

| R&G (Rhythm & Gangsta): The Masterpiece> מס' | R&G (Rhythm & Gangsta): The Masterpiece> שם | R&G (Rhythm & Gangsta): The Masterpiece> אמן משתתף | R&G (Rhythm & Gangsta): The Masterpiece> משך | R&G (Rhythm & Gangsta): The Masterpiece>  | R&G (Rhythm & Gangsta): The Masterpiece>  | R&G (Rhythm & Gangsta): The Masterpiece>  | R&G (Rhythm & Gangsta): The Masterpiece>  | R&G (Rhythm & Gangsta): The Masterpiece>  | R&G (Rhythm & Gangsta): The Masterpiece>  |
| --- | --- | --- | --- | --- | --- | --- | --- | --- | --- |
| 1. | Intro: I Love to Give You Light  |   | 2:38 |  |  |  |  |  |  |
| 2. | Bang Out  |   | 3:05 |  |  |  |  |  |  |
| 3. | Drop It Like It's Hot  | פארל ויליאמס | 4:26 |  |  |  |  |  |  |
| 4. | Can I Get a Flicc Witchu  | בוטסי קולינס | 5:24 |  |  |  |  |  |  |
| 5. | Ups & Downs  | בי ג'יז | 4:04 |  |  |  |  |  |  |
| 6. | The Bidness  |   | 3:28 |  |  |  |  |  |  |
| 7. | Snoop D.O. Double G  |   | 4:01 |  |  |  |  |  |  |
| 8. | Let's Get Blown  | פארל ויליאמס | 4:41 |  |  |  |  |  |  |
| 9. | Step Yo Game Up  | ליל ג'ון וטרינה | 4:24 |  |  |  |  |  |  |
| 10. | Perfect  | צ'ארלי וילסון | 5:51 |  |  |  |  |  |  |
| 11. | WBALLZ (Interlude)   |   | 0:21 |  |  |  |  |  |  |
| 12. | Fresh Pair of Panties On  |   | 2:38 |  |  |  |  |  |  |
| 13. | Promise I  |   | 3:17 |  |  |  |  |  |  |
| 14. | Oh No  | 50 סנט | 4:03 |  |  |  |  |  |  |
| 15. | Can U Control Yo Hoe  | סופאפליי | 3:08 |  |  |  |  |  |  |
| 16. | Signs  | ג'סטין טימברלייק וצ'ארלי וילסון | 3:56 |  |  |  |  |  |  |
| 17. | I'm Threw Witchu  | סופאפליי | 4:21 |  |  |  |  |  |  |
| 18. | Pass It, Pass It  |   | 4:23 |  |  |  |  |  |  |
| 19. | Girl Like U  | נלי | 4:36 |  |  |  |  |  |  |
| 20. | No Thang on Me  | בוטסי קולינס | 4:41 |  |  |  |  |  |  |
ג'ורדן הוקינס

| --- | --- |

 לידה:  29 באפריל 2002 (בן 22) גיית'רסבורג, מרילנד, ארצות הברית
 שם מלא:  ג'ורדן דורל הוקינס
 עמדה:  קלע
 גובה:  1.96 מטרים
 מספר:  24
 מכללה:  אוניברסיטת קונטיקט (2021–2023)
 דראפט:  בחירה מספר 14, 2023 ניו אורלינס פליקנס
 קבוצות כשחקן
 2023–:  ניו אורלינס פליקנס
 הישגים כשחקן
 זכייה בטורניר אליפות המכללות בכדורסל (2023)
ג'ורדן דורל הוקינס (באנגלית: Jordan Dorrell Hawkins; נולד ב-29 באפריל 2002) הוא כדורסלן אמריקאי המשחק בעמדת הקלע, בקבוצת ניו אורלינס פליקנס מליגת ה-NBA.
קריירה

הוקינס נולד וגדל בגיית'רסבורג, מרילנד, ושיחק בתיכונים מקומיים. בעונתו האחרונה בתיכון העמיד ממוצעים של 19.7 נקודות, 11.4 ריבאונדים, 3.7 אסיסטים, 2.3 חטיפות ו-1.9 חסימות למשחק. לאחר שסיים תיכון, קיבל הוקינס הצעות ממספר אוניברסיטאות, אך בחר לשחק עבור קבוצת הכדורסל של אוניברסיטת קונטיקט. בעונת 2021/2022 העמיד ממוצעים של 5.8 נקודות ו-2 ריבאונדים ב-14.7 דקות למשחק, והפסיד את סוף העונה בשל זעזוע מוח. במשחק הפתיחה של עונת 2022/2023 ספג זעזוע מוח נוסף, אך נעדר משני משחקים בלבד. במהלך העונה העמיד ממוצעים של 16.2 נקודות, 3.8 ריבאונדים, ו-1.3 אסיסטים למשחק. בתום העונה זכה עם קבוצתו בטורניר אליפות המכללות בכדורסל, לאחר ניצחון 76–59 על סן דייגו במשחק הגמר, בו קלע 16 נקודות.
ב-7 באפריל 2023 הכריז כי יתמודד בדראפט 2023 ב-NBA. הוא נבחר במקום ה-14.
הערות שוליים

↑  Gavin Keefe, UConn's Hawkins arrives from DeMatha with confidence, motivation, www.theday.com (באנגלית אמריקאית)
↑  Charlotte Carroll, Jordan Hawkins becomes second guard to commit to UConn for 2021, The Athletic (באנגלית)
↑  David Borges, UConn gets ‘a steal’ in athletic shooting guard Jordan Hawkins from DeMatha Catholic, New Haven Register, ‏2020-08-07 (באנגלית אמריקאית)
↑  After a first year filled with learning, UConn guard Jordan Hawkins is ready to take flight, Hartford Courant, ‏2022-06-13 (באנגלית אמריקאית)
↑  Dom Amore: UConn fans could finally see all of what a healthy, smooth Jordan Hawkins can do, and the Huskies would benefit from Game 1, Hartford Courant, ‏2022-11-06 (באנגלית אמריקאית)
↑  David Borges, Can UConn men's basketball guard Jordan Hawkins step up as big-time scorer? 'NBA is in his future', CT Insider, ‏2022-11-01 (באנגלית אמריקאית)
↑  With Big East opener looming, UConn guard Jordan Hawkins in concussion protocol, Tyler Polley out with stomach virus, Hartford Courant, ‏2022-03-08 (באנגלית אמריקאית)
↑  Dan Hurley searching for toughness with slew of new faces; Jordan Hawkins puts on a show in scrimmage, Hartford Courant, ‏2022-11-03 (באנגלית אמריקאית)
↑  David Borges, Jordan Hawkins' concussion history cause for concern, but not career-altering, CT Insider, ‏2022-11-09 (באנגלית אמריקאית)
↑  Adam Betz / Journal Inquirer, Hawkins, Jackson return as UConn routs UNC Wilmington, Journal Inquirer, ‏2022-11-19 (באנגלית)
↑  UConn’s Adama Sanogo, Jordan Hawkins named First Team All-Big East; Karaban, Clingan on All-Freshman team, Hartford Courant, ‏2023-03-05 (באנגלית אמריקאית)
↑  Sam Vecenie and Dana O'Neil, UConn's Jordan Hawkins declares for NBA Draft, The Athletic (באנגלית)
↑  View Author Archive, Email the Author, Follow on Twitter, Get author RSS feed, UConn tops San Diego State to win 2023 national championship, ‏2023-04-04 (באנגלית אמריקאית)
↑  UConn's Hawkins riding title high to draft entry, ESPN.com, ‏2023-04-07 (באנגלית)
↑  Adam Betz / Journal Inquirer, UConn's Hawkins to enter NBA draft, Journal Inquirer, ‏2023-04-07 (באנגלית)
The Elder Scrolls III: Morrowind

| --- | --- |

עטיפת המשחק
 כללי
 תאריך הוצאה:  Microsoft Windows   NA‏ 1 במאי 2002   EU‏ 2 במאי 2002   Xbox   NA‏ 6 ביוני 2002   EU‏ 2 בנובמבר 2002
 סוגה:  משחק תפקידים ממוחשב
 פיתוח:  Bethesda Game Studios
 הוצאה לאור:  Bethesda Softworks
 ארץ מקור:  ארצות הברית 
 הפצה:  Bethesda Softworks   יוביסופט (אירופה)
 עיצוב:  מתיו קארופנו
 סדרה:  The Elder Scrolls
 הערות:  מערכת הפעלה מינימלית: Windows 98
 דרישות תוכנה
 גרסה:  1.6.1820 (יצאה ב-10 ביולי 2003)
 מנוע משחק:  NetImmerse
 מצבי משחק:  שחקן יחיד
 דירוג:  T ‏(ESRB)   12 ‏(PEGI)
 פלטפורמות:  Microsoft Windows   Xbox
 מדיה:  CD, הורדה דיגיטלית
 המשחק הקודם:  The Elder Scrolls II: Daggerfall
 המשחק הבא:  The Elder Scrolls IV: Oblivion
 דרישות מערכת
 מעבד:  מינימום: Intel Pentium 3 או Intel Celeron 500MHz או המקבילים אליהם של AMD   מומלץ: Intel Pentium 3 800MHz או המקביל אליו של AMD
 זיכרון:  מינימום: 128MB   מומלץ: 256MB
 כרטיס מסך:  מינימום: בעל זיכרון וידאו של 32MB ותמיכה ב-DirectX 8.1   מומלץ: Nvidia GeForce 2 GTS או ATI Radeon 7500
 מקום פנוי:  1GB
 מערכת קול:  תומכת ב-DirectX
 בקרים:  מקלדת ועכבר, ג'ויסטיק
 אתר רשמי
 
אחד ממגדלי הקוסמים של בית טלווני
The Elder Scrolls III: Morrowind (בעברית: מגילות הקדמונים: מורווינד) הוא משחק וידאו מסוגת תפקידים שפותח על ידי שפותח בידי Bethesda Game Studios והופץ על ידי Bethesda Softworks ב-1 במאי 2002 למחשב האישי וב-6 ביוני 2002 לקונסולת המשחקים Xbox. המשחק מתאפיין בחופש הפעולה הנרחב שהוא נותן לשחקנים בו לבנות ולפתח את הדמות שלהם כרצונם, ולחקור את הארץ בה מתרחש המשחק בצורה חופשית. המשחק זכה להצלחה גדולה. מורווינד הוא המשחק השלישי בסדרת המשחקים The Elder Scrolls המצליחה.
תיאור המשחק

המשחק ממוקם בעולם של שני המשחקים שקדמו לו בסדרה (Arena ו-Daggerfall), וכולו מתרחש באי הגעשי ורדנפל (Vvardenfell) השייכת לממלכת מורווינד - ממלכתם של האלפים האפלים - שביבשת טמריאל. בדומה למשחקים הקודמים בסדרה, השחקן מתחיל את המשחק כדמות אנונימית לחלוטין שזהותה ועברה לא ידועים. כל שידוע הוא כי הגיבור היה אסיר של האימפריה השולטת ביבשת, ובמצוות הקיסר הובא לאי ושוחרר שם. בהדרגה מגלה הדמות את הסיבות להבאתה לאי ואת התפקיד שהיא מיועדת לשחק במשחקי הכוחות שבו.
העלילה המרכזית של המשחק, שחושפת בפני השחקן את גורל הדמות שהוא משחק, היא ליניארית באופיה ומתבססת על סדרה של משימות שיש לבצע כדי לסיימה. עם זאת, השחקן אינו מחויב למשימות אלו ויכול לעשות כל מה שברצונו בכל שלב של המשחק.
במשחק הושם דגש על רוחב יריעה ועושר בפרטים. האי שבו מתרחש המשחק הוא גדול יחסית ומכיל מספר רב של ערים ואזורים שונים, ומספר עצום של מבוכים שניתן לחקור - החל ממערות וקטקומבות וכלה במבצרים נטושים של האלפים האפלים והגמדים שחיו ביבשת.
זווית הראייה במשחק היא מגוף ראשון והמשחק מבוסס על גרפיקת תלת-ממד.
למשחק יצאו שתי חבילות הרחבה: Tribunal ו-Bloodmoon. ב-Tribunal הגיבור עובר לעיר הבירה של מורווינד כדי לחפש מתנקשים שמנסים להורגו, והופך מעורב בעימות של האלים החיים ששולטים במורווינד. ב-Bloodmoon הגיבור יוצא לאי שנמצא סמוך לורנדפל, מסייע בהקמת מושבה של האימפריה שם ומסייע לתושבים המקומיים במימוש נבואה עתיקת יומין שלהם.
אחת מהתכונות החשובות של המשחק היא היכולת של השחקנים לתרום לו, לשנות בו דברים וליצור הרפתקאות ועולמות חדשים לגמרי באמצעות כלי העריכה החזק שהגיע יחד עם המשחק (ובאמצעותו נוצר עולם המשחק המקורי).
למשחק יצא משחק המשך הנקרא The Elder Scrolls IV: Oblivion.
ורדנפל > גאוגרפיה

ורדנפל הוא אי געשי הממוקם מצפון מזרח ליבשת טמריאל ומהווה את רובה של הפרובינציה מורווינד. במרכז האי ישנו הר געש גדול הנקרא "ההר האדום". סביב ההר האדום יש אדמות צחיחות הנקראות "אדמות האפר". חלקיו הדרומיים של האי הם הפוריים והמיושבים יותר. בצדו המזרחי חיים בני השבטים הנודדים המכנים את עצמם "שוכני האפר", ומצפון לו נמצא אי קטן בשם שוגוראד. נהוג לחלק את האי לתשעה אזורים גאוגרפיים שונים:
ורדנפל > גאוגרפיה > האיים האסקדיים (Ascadian Isles)

האיים האסקדיים שממוקמים בדרום האי הם אזור פורה וירוק שבו נמצאת עיקר החקלאות של ורדנפל, כמו גם עיר הבירה ויואק. החלק הצפוני של אזור האיים הנמצא ביבשת עצמה מכיל חוות רבות, ואילו החלק הדרומי של האזור שמורכב ממספר איים קטנים המחוברים בגשרים נמצאים האזורים העירוניים - העיר ויואק והמצודה אבונהארט שמכילה את המועצה האימפריאלית השלטת ומהווה את מקום מושבו של הדוכס ודאם דראן, שליט המחוז ונציג האימפריה.
ויואק היא העיר הגדולה על ורנדפל ואחת מהערכים הגדולות במזרח. היא מורכבת ממספר קנטונים - בנייני ענק שבנויים על המים. בעיר נמצא מקום מושבו המרכזי של מקדש הטריבונל וכן ארמונו של האל ויואק, בו הוא מתגורר ועל שמו נקראת העיר.
פרט לויואק ולאבונהארט יש באזור האיים האסקדיים גם את העיר החקלאית סוראן והכפר האימפריאלי החדש פלגיאד.
ורדנפל > גאוגרפיה > החוף המריר (The Bitter Coast)

החוף הדרום מערבי של ורנדפול עשיר בביצות ורובו אינו מיושב. ניתן למצוא בו רק שלוש עיירות חוף קטנות - סיידה ניין, לה אואד וגנאר מוק. החוף השומם על המערות הרבות שבו, הגשמים והערפילים התכופים מהווה גן עדן למבריחים, שבגללם נקרא החוף גם "חוף המבריחים".
ורדנפל > גאוגרפיה > החתך המערבי (West Gash)

אזור הרמות שמתפרש מצפון מערב ורדנפל ועד דרומה מכונה "החתך המערבי". אזור זה עשיר במכרות ובעיירות מסחר, כשהגדולה בהן היא בלמורה שנמצאת בקצהו הדרומי של החתך. בלמורה היא העיר השנייה בגודלה בורדנפל אחרי ויואק ומהווה את המושב של בית הלאלו. מצפון לבלמורה ניתן למצוא את עיר הכורים קלדרה, ובקצה הצפוני של החתך נמצאת העיר גניסיס והכפרים הקטנים קוהול ואלד ולות'י.
ורדנפל > גאוגרפיה > החוף של אזורה (Azura's Coast)

אזור החוף של אזורה כולל את החוף בחלקו הדרום-מזרחי של ורדנפל, כמו גם את האיים הקטנים הרבים שממזרח לורדנפל. זהו אזור קשה ולא מיושב ברובו, שאין בו כמעט כלל שבילים ורוב התנועה מתבצעת בו על ידי סירות. על החוף עצמו אין יישובים, אך על האיים פזורים מגדלי הקוסמים הרבים השייכים לבית טלווני, ובאי הגדול ביותר מצויה סדרית מורה - עיר המושב של בית טלווני. בקצה הדרום מזרחי ביותר של החוף נמצא המקדש של אזורה, שעל שמו נקרא האזור כולו.
ורדנפל > גאוגרפיה > מולאג אמור (Molag Amur)

מולאג אמור ממוקם בחלקו הדרום מזרחי של ורדנפל, מערבה לחוף של אזורה. זהו אזור צחיח וקשה ביותר למעבר, המלא בגבעות תלולות, ואגמי לבה, וסובל מסופות אפר תכופות. האזור לא מיושב והיישוב הקרוב ביותר אליו הוא המבצר של מולאג מאר, שמשמש בתור מקום מנוחה והתארגות לעולים לרגל אל המקדשים שמצויים בהרים שבתוך מולאג אמור.
ורדנפל > גאוגרפיה > אדמות המרעה (The Grazelands)

אדמות המרעה שבצפון מזרח ורדנפל הם אזורים שוממים פרט לשבטי שוכני האפר המתגוררים בו ורועים בו את עדריהם. זה אזור פורה שנהנה מגשמים תכופים. אין בו שבילים מסומנים, אך התנועה בו קלה ומהירה.
ורדנפל > גאוגרפיה > שאוגוראד (Sheogorad)

שאוגוראד הוא אי קטן השוכן מצפון לורדנפול, ועל שמו נקרא החבל הכולל את כל האיים הצפוניים של וורפנדל. פרט להתיישבות דגון פל שבקצהו המזרחי הוא שומם למדי, וידוע בחורבות מבצרי הגמדים שבו.
ורדנפל > גאוגרפיה > אדמות האפר (The Ashlands)

אזור הממוקם באדמות החרבות שמקיפות את ההר האדום ובפרט ברצועת החוף שבצפון האי, ומתאפיין בסופות אפר (Ash Storms) תדירות ונוכחות ערפדים. זהו ביתם של חלק משבטי שוכני האפר (ה-Ashlanders) - אלפים אפלים השומרים על המסורת ודרך החיים העתיקה של תושבי האי המקוריים. הם מחשיבים את הזרים בשטחם ושלטון האימפריה לאויביהם, ואת האלפים האפלים העירוניים כמנוונים.
ורדנפל > גאוגרפיה > ההר האדום (Red Mountain)

ההר האדום שוכן במרכז האי, ומהווה את מקורן של סופות האפר הרבות שבו. האזור שסביב ההר הוא קשה ביותר למעבר והסופות משתוללות בו ללא הרף. אזור זה מאוכלס במפלצות רבות המשרתות את דגות' אור, האל השוכן בהר האדום ונחשב על ידי אנשי האי לשטן ולאויב. סביב אזור ההר האדום כולו נמצאת גדר הרפאים (The Ghostfence) שמטרתה למנוע מהמפלצות לצאת החוצה. המעבר היחיד בגדר נמצא בשער הרפאים (Ghostgate) - מבצר השוכן על הגבול הדרומי של ההר האדום, ומאכלס את טובי החיילים שבורנדפל.
הערות שוליים

↑  The Elder Scrolls III: Bloodmoon - game update v.1.6.1820 NA - Download, באתר GamePressure (באנגלית)
↑  The Elder Scrolls III: Morrowind Rating for Windows PC, Xbox, באתר ESRB (באנגלית)
↑  The Elder Scrolls III: Morrowind Game of the Year Compilation Rating for Windows PC, Xbox, באתר ESRB (באנגלית)
↑  The Elder Scrolls III - Morrowind PEGI, באתר PEGI (באנגלית)
| --- | --- |
בקרת זהויות :  BnF: cb16901555f (data)  LCCN: nr2002045623  MusicBrainz release group: 18a76156-f9c4-3859-be25-2a187aa4d963  MusicBrainz work: d1635719-18de-47ef-94eb-3e36fbf33cc2  VIAF: 176543063   WorldCat (עם VIAF): 176543063 
כפר המבריחים גנאר מוק